
RAPORT

asupra propunerii legislative privind etichetarea produselor care conţin organisme modificate genetic
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată, spre dezbatere, în fond cu propunerea legislativă privind etichetarea produselor care conţin organisme modificate genetic transmis cu adresa nr.PL. x. 612  din 15 decembrie 2009 şi înregistrată sub nr.24/987/16.12.2009. 

La întocmirea raportului, Comisia a avut în vedere avizul favorabil al Consiliului Legislativ.
Proiectul de lege are ca obiect de reglementare: etichetarea produselor care conţin organisme modificate genetic, ambalate sau neambalate – comercializate în magazine sau pieţe.
Proiectul de lege a fost respins de Senat în şedinţa din 25 noiembrie 2009.
Propunerea legislativă privind etichetarea produselor care conţin organisme modificate genetic,  face parte din categoria legilor ordinare, potrivit prevederilor art.75 alin. (1) din Constituţia României, republicată.

La dezbaterea proiectului de lege a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Dănuţ Apetrei, secretar de stat în Ministerul Agriculturii şi Dezvoltării Rurale. 

La lucrările comisiei au fost prezenţi 27 de deputaţi, din totalul de 27 de membri ai comisiei.

Comisia a hotărât cu  unanimitate  de voturi,  respingerea propunerii legislative din următorul motiv: domeniul etichetării organismelor modificate genetic (OMG) la nivel naţional este, în prezent, în totalitate armonizat cu cel existent în Uniunea Europeană.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat este de competenţa decizională a Camerei Deputaţilor.
     PREŞEDINTE,                                                     SECRETAR,

Prof. univ. dr. Valeriu Tabără                            Vasile MOCANU

Întocmit:  Expert dr.  Gabriela Ciurea

